ΓΡΑΠΤΗ ΕΡΩΤΗΣΗ E-2578/01

υποβολή: Mario Borghezio (TDI) προς το Συμβούλιο

(27 Σεπτεμβρίου 2001)

Θέμα: Μετανάστες από το Μαρόκο

Ο ισπανόςφυπουργός Εξωτερικών κ. Μιγκέλ Ναδάλ κατήγγειλε (Φιγκαρό 6.9.2001) ότι τα κύματα της παράνομης μετανάστευσης προέρχονται από τα παράλια του Μαρόκου. Συνεπώς εκεί πρέπει να αναληφθεί κάποια πρωτοβουλία.

Τα κυκλώματα της παράνομης μετανάστευσης, τα οποία, μέσω Γιβραλτάρ, οδηγούν τους μετανάστες στην Ισπανία και, συνεπώς, στην Ευρώπη, είναι τα ίδια με αυτά της διακίνησης του χασίς και επωφελούνται της συνενοχής των μαροκινών τελωνειακών. Άλλωστε και οι ίδιες οι αρχές του Μαρόκου καταγγέλλουν την έλλειψη μέσων για τον έλεγχο του μεταναστευτικού κύματος.

Ερωτάται το Συμβούλιο σε ποιες επείγουσες παρεμβάσεις πρόληψης σκοπεύει να προβεί για την αντιμετώπιση της επικίνδυνης αυτής κατάστασης, που επιδεινώνεται ολοένα και περισσότερο και λόγω των δυσχερειών και της ανικανότητας, τις οποίες παραδέχεται και η ίδια η κυβέρνηση του Μαρόκου, για τον έλεγχο του κύματος της παράνομης μετανάστευσης προς την Ευρώπη·

Κοινή απάντησηστις γραπτές ερωτήσεις E-2458/01 και Ε-2578/01

(6 Δεκεμβρίου 2001)

Το Συμβούλιο έχει κατ' επανάληψη απαντήσει σε ερωτήσεις ευρωβουλευτών σχετικά με τους μετανάστες που βρίσκουν τον θάνατο προσπαθώντας να περάσουν στο έδαφος της Ένωσης από τον πορθμό του Γιβραλτάρ.

Το Συμβούλιο δεν ακολουθεί τακτική στρουθοκαμήλου: απεναντίας, συγκλονισμένο απ' αυτό το συνεχιζόμενο ανθρώπινο δράμα, έχει αρχίσει ενεργό διάλογο με τις μαροκινές αρχές για θέματα μετανάστευσης. Το Συμβούλιοπενθυμίζει ότι από τα τέλη του 1998φίσταται μια Ομάδα Υψηλού Επιπέδου Άσυλο και Μετανάστευση στην οποία έχει ανατεθεί να εκπονήσει, ακολουθώντας μια ολοκληρωμένη και διαπυλωνική προσέγγιση, σχέδια δράσης για τις χώρες και περιοχές από τις οποίες ορμώνται οι λαθρομετανάστες και / ή τα άτομα που ζητούν άσυλο. Στόχος των εν λόγω σχεδίων δράσης είναι να αναλυθούν τα βαθύτερα αίτια της μετανάστευσης από ορισμένες χώρες, μεταξύ των οποίων συγκαταλέγεται το Μαρόκο ως χώρα προέλευσης και διέλευσης μεταναστών. Έχουμε έλθει σε επαφή με τις μαροκινές αρχές με σκοπό τη σύναψη εταιρικής σχέσης για την εφαρμογή των μέτρων που προβλέπονται στο σχέδιο δράσης.

Η εταιρική αυτή σχέση συγκεκριμενοποιείται ήδη στο πλαίσιο της Συμφωνίας σύνδεσης μεταξύ Κοινότητας και Μαρόκου, και συγκεκριμένα με τη σύσταση, τον Απρίλιο του 2001, ομάδας εργασίας για τις κοινωνικέςποθέσεις και τη μετανάστευση. Η ομάδα συνήλθε για πρώτη φορά τον Ιούνιο του 2001. Οι μαροκινές αρχές, μολονότι εξέφρασαν ορισμένες επικρίσεις για το σχέδιο δράσης, δήλωσαν ότι είναι διατεθειμένες να εργασθούν μαζί με τα αρμόδια όργανα της Ένωσης για την κατάρτιση προγράμματος μέτρων που θα εφαρμοσθούν από κοινού για την καταπολέμηση της λαθρομετανάστευσης από το Μαρόκο ή μέσω του Μαρόκου.

Σε συνάντηση που πραγματοποιήθηκε τον Ιούλιο του 2001 και ήταν αφιερωμένη σε θέματα μετανάστευσης, συμφωνήθηκε να δοθεί προτεραιότητα σε δράσεις που συνεπάγονται κοινωνικοοικονομικά μέτρα (υπέρ των πολύ μικρών και των μικρομεσαίων επιχειρήσεων, δράσεις κατάρτισης), μέτρα στον τομέα της νόμιμης μετανάστευσης προς την Ένωση και μέτρα για την καταπολέμηση των δικτύων λαθρομετανάστευσης, συμπεριλαμβανομένης της μετανάστευσης δια του Μαρόκου από περιοχές νοτίως της Σαχάρας. Οι εργασίες για τον καθορισμό των δράσεων θα συνεχισθούν εντός του φθινοπώρου του 2001.